**Bestyrelsesmøde 20.10.2016**

Fredag den 28.10.16 kl. 14.00 (hos Lise Enemark)

Fremmøde: Jannie Dobel, Dorthe Svarre, Lise Enemark, Ulla Due, Susanne Høgsberg og Merete Salvig

Afbud fra Mette Villadsen, Cathrine Stenz og Vibeke Colstrup

**Dagsorden:**

**Valg af ordstyrer** (Jannie) og referent (Merete)

Det aftales at fremmødte på bestyrelsesmøder har beslutningskompetence for de punkter, der tages op.

**Opfølgning**

Kort gennemgang af referat fra sidste møde med punkter, der tages op på dette møde som opfølgning.

**Formanden**

Gennemgang af hvad der er sket siden sidste bestyrelsesmøde.  Samt kort orientering om samarbejdet med DSF og andre faglige selskaber ift. udarbejdelse af speciale og kompetencebeskrivelse (Mette, Ulla og Merete arbejder videre med dette)

**Logo fra Clienti**

Der er nu købt endeligt logo med diverse designskabeloner fra firmaet Clienti, sådan at der kommer fast opsætning med ens logo, farveskala mm på alt materiale for DUGOF. Jannie er endelig tovholde, der sikrer at alt materiale fremadrettet følger retningslinier. Bestyrelsen drøftede hvilke typer dokumenter, materiale generelt samt tilbehør, der skal produceres

**Kursusbeviser**

Kursusbeskrivelser skal udarbejdes jf. retningslinjer fra DUGOF. Jannie er tovholder, hvis der er spørgsmål.

**Takster/honorarer**:

Vi skal have lavet vores takster helt gennemsigtige ift det arbejde, vi laver i Bestyrelsen.

De sidste par år er bestyrelsesarbejdet blevet mere arbejdskrævende og længerevarende både ift. de interne møder og ift. samarbejdet med DF, DSF m.fl. DF og andre faglige selskaber har faste timelønstakster for arbejde med tabt arbejdsfortjeneste og grundtakster for aflønning af bestyrelsesmedlemmer med særlige funktioner.

Det besluttes: Al arbejde i DUGOF-regi timelønnes med 366, jf takster i DF-regi. Fast årligt honorar på 5600,- til  formand, kasserer, webmaster  sekretær. Aktuelt er det Ulla, Lise, Mette og Jannie.

**Behandlerlisten**:

Behandlerlisten revideres som det er nu hver 2. år. Medlemmer kan udover navn, adresse og arbejdssted få tilføjet, hvilke kompetencegivende moduler fra DUGOFs egne-kurser, medlemmet har deltaget på. Vi kan have svært ved at vurdere ”kvaliteten” af kurser eller temadage taget andre steder.

**Pjecer:**

Der arbejdes fortsat med udarbejdelse af forskellige pjecer, der kan bruges af medlemmerne og være tilgængelige på hjemmesiden. Jannie og Dorthe er tovholdere på træningspjece til mænd og til kvinder. Lise og Susanne er tovholdere på smertepjece og vejledning. Der skal desuden redigere på den nuværende bækkensmerte-pjece og der er drøftet andre muligheder som at kunne linke til videoklip fra hjemmesiden

**Hjemmeside:**

Mette arbejder videre med design af hjemmesidens opbygning i samarbejde med DF med brug af ny logo og der undersøges forskellige tekniske muligheder ift. at gøre det enklere for medlemmer og kasserer at kunne tilmelde sig kurser, give én indgang til skriftlig kontakt med bestyrelsen m.fl.

Der er nu 16 tilmeldte til Bärbel J-kursus. Mette skal skrive på forsiden at kurset er lukket for tilmeldinger.

**Kasserer**:

Regnskabet gennemgås. DSF afholder gratis kursusdag for kasserere i de faglige selskaber d. 18/1. Lise deltager.

Ulla oplyser at DUGOF skal betale moms for de kursusdeltagere, der ikke er medlem af DUGOF. Det går Lise videre med, når hun har været på kursus.

**Legatudvalg**:

Susanne gennemgår, hvilke legatmodtagere, der har været i indeværende år. Drøftelse ift to ansøgere, der søgte legater efter de havde været afsted på kongres i udlandet. Der blev bevilget ét legat til deling af de to. Fremadrettet kan man KUN søge om et legat FØR, man tager af sted. Som udgangspunkt skal referatet være på dansk men kan, hvis det er relevant, være på engelsk

**Kurser/ Møder/Temadage:**

Ulla er blevet bedt om at lave ugekursus for Århus Kommunes fysioterapeuter i uge 49 eller 50. Ulla og Lise vil stå for det. Ulla har kontakt til læger ift. undervisning.

Modul 2 kursus 2017:

Datoer: uge 5 (3.-4.-5. februar) og uge 9 (4.-5.marts). Sted Odense.

Modul 3 kursus ulige år 2017:

Datoer: uge 17 (26.-30. april) 2017. (Århus onsdag, torsdag, fredag, lørdag, søndag).

Bestyrelsesmøde d. 17/3-17: hos Merete i Odense.

Generalforsamling  & Årsmøde 2017:

Lørdag d. 18/3-17 i Odense

Generalforsamling kl. 10.00 oplæg kl. 13-16

På genvalg: Jannie, Dorthe, Mette, 2 stopper (Katie/Vibeke)

Emneforslag: Fysioterapeutisk Fertilitetsbehandling

Modul 1 kursus 2017:

September 2017 Hvidovre (Ulla og Susanne)

**Eventuelt**:

Forslag om at lave arbejdsweekend oktober 2017 med fokus på visioner for DUGOF med 3 års handleplan, funktionsbeskrivelser for bestyrelsesmedlemmer (kalender)sådan at vi alle har nogle ansvarsområder. Uddannelse af nye undervisere i gruppen til at kunne undervise på vores egne kurser, udvikle ”case-bank”, der kan ligge i dropbox.

Drøftelse om at deltage i bestyrelseskursus ved DSF til sommer (Mette Østergaard). Merete og Ulla vil gå videre med det.

Brugt arbejdstid på dette møde: 7,5 time